ಅಮೆರಿಕದಲ್ಲಿ ಮಾರಕ ಟಿಕ್ ವೈರಸ್ ಪತ್ತೆ – ಒಮ್ಮೆ ಕಚ್ಚಿದರೆ ಸಾವು ಖಚಿತ

ವಾಷಿಂಗ್ಟನ್: ಅಮೆರಿಕದ 6 ಪ್ರದೇಶಗಳಲ್ಲಿ ಮಾರಕ ಟಿಕ್ ವೈರಸ್ ಮತ್ತೆಯಾಗಿ ಆತಂಕ ಮೂಡಿಸಿದೆ.

ಟಿಕ್ ಎಂಬ ಕೀಟ ಹಾರ್ಟ್‍ಲ್ಯಾಂಡ್ ವೈರಸ್‍ನ್ನು ಒಡಲಲ್ಲಿ ತುಂಬಿಕೊಂಡು ಓಡಾಡುತ್ತಿದೆ. ಇದು ಮನುಷ್ಯನಿಗೆ ಒಮ್ಮೆ ಕಚ್ಚಿದರೆ, ನಿಗೂಢ ಕಾಯಿಲೆಯಿಂದ ಬಳಲುವಂತಾಗಿಸುತ್ತದೆ. ವಯಸ್ಕರನ್ನು ಅಸ್ವಸ್ಥಗೊಳಿಸಿ, ಸಾಯಿಸುವಷ್ಟು ಈ ವೈರಸ್ ಅಪಾಯಕಾರಿ ಎಂದು ಅಮೆರಿಕದ ಸಂಶೋಧಕರ ತಂಡವೊಂದು ವರದಿ ಮಾಡಿದೆ. ಇದನ್ನೂ ಓದಿ: ತರಗತಿಯಲ್ಲಿ ಅವಮಾನ – 30 ವರ್ಷದ ಬಳಿಕ ಶಿಕ್ಷಕಿಯನ್ನು 101 ಬಾರಿ ಇರಿದು ಹತ್ಯೆಗೈದ ವಿದ್ಯಾರ್ಥಿ

ಅಮೆರಿಕದ ಎಮೋರಿ ವಿಶ್ವವಿದ್ಯಾಲಯದ ಸಂಶೋಧಕರ ತಂಡ ಈ ಟಿಕ್ ವೈರಸ್ ಬಗ್ಗೆ ಮಾಹಿತಿ ಕಳೆಹಾಕಿದ್ದು, ಟಿಕ್ ಬಗ್ಗೆ ಎಲ್ಲೆಡೆ ಅರಿವು ಮೂಡಿಸುತ್ತಿದ್ದಾರೆ. ಟಿಕ್ ಕಚ್ಚಿದರೆ ಮನುಷ್ಯನ ಜೀವಕ್ಕೆ ಅಪಾಯವಾಗಿದ್ದು, ಟಿಕ್ ವೈರಸ್‍ನಿಂದಾಗಿ ಹಲವು ಕಾಯಿಲೆಗಳು ಕಂಡುಬಂದಿರುವ ಬಗ್ಗೆ ಸಂಶೋಧನಾ ವರದಿಯಿಂದ ಮಾಹಿತಿ ಹೊರಬಿದ್ದಿದೆ.

ಸಂಶೋಧಕರು ತಿಳಿಸಿರುವ ಪ್ರಕಾರ, ಅಮೆರಿಕದ 6 ಪ್ರದೇಶಗಳಲ್ಲಿ ಈ ಟಿಕ್ ವೈರಸ್ ಕಂಡುಬಂದಿದ್ದು, ಮನುಷ್ಯನಿಗೆ ಕಚ್ಚಿದ ಬಳಿಕ ವಿಪರೀತ ಜ್ವರ, ತಲೆನೋವು, ಮೈಕೈನೋವು, ಮಾಂಸಖಂಡಗಳಲ್ಲಿ ನೋವು ಇದರ ಲಕ್ಷಣವಾಗಿದ್ದು, ಒಂದು ಬಾರಿ ಕಚ್ಚಿದರೆ ಮನುಷ್ಯ ಬದುಕುವುದು ಕಷ್ಟ ಎಂಬ ಬಗ್ಗೆ ಮಾಹಿತಿ ನೀಡಿದೆ. ಅಲ್ಲದೆ ಈ ವೈರಸ್ ಹರಡುವ ಲಕ್ಷಣಗಳನ್ನು ಹೊಂದಿದೆ ಎಂದು ಆತಂಕ ವ್ಯಕ್ತಪಡಿಸಿದೆ. ಇದನ್ನೂ ಓದಿ: ಉಕ್ರೇನ್ ಮೇಲೆ ಯುದ್ಧ ಸಾರಿ ಕೈಸುಟ್ಟುಕೊಂಡ ರಷ್ಯಾ

ಅಲ್ಲದೇ ಈ ಟಿಕ್ ವೈರಸ್ 2009ರಲ್ಲಿ ಮೊಟ್ಟ ಮೊದಲು ಮಿಸೌರಿಯಲ್ಲಿ ಪತ್ತೆಯಾಗಿದ್ದು, ಈವರೆಗೆ ಒಟ್ಟು 50 ಕೇಸ್ ಪತ್ತೆಯಾಗಿರುವ ಬಗ್ಗೆ ಸಂಶೋಧಕರ ತಂಡ ನಡೆಸಿದ ಸರ್ವೇಯಲ್ಲಿ ತಿಳಿದುಬಂದಿದೆ. ಅಲ್ಲದೆ ಈ ಟಿಕ್ ವೈರಸ್‍ಗಾಗಿ ಔಷಧಿ ಸಂಶೋಧನೆ ಕೂಡ ನಡೆಯುತ್ತಿರುವುದಾಗಿ ವರದಿಯಾಗಿದೆ.